Σπυρίδων Κατσώτας

Ο Σπυρίδων Κατσώτας (1927 - 2 Φεβρουαρίου 2015) ήταν Έλληνας πολιτικός.

 Βιογραφία 
Ήταν γιος του Παυσανία Κατσώτα. Ήταν αξιωματικός του στρατού και είχε αποστρατευθεί με τον βαθμό του ταγματάρχη. Στις εκλογές του 1964 εξελέγη με την Ένωση Κέντρου βουλευτής Αιτωλοακαρνανίας. Μητρώο Γερουσιαστών και Βουλευτών 1929-1974 Βουλή των Ελλήνων, Εθνικό Τυπογραφείο, 1977 (σελ. 138, αρ. 472). Εσωκομματικά ανήκε στην ομάδα του Ανδρέα Παπανδρέου.

Τη νύχτα του πραξικοπήματος της 21ης Απριλίου συνελήφθη από την αστυνομία.Καλλιβρετάκης Λεωνίδας, Πολιτικοί και δικτατορία της 21ης Απριλίου: Μια απόπειρα απογραφής, από τον τόμο των πρακτικών του συνεδρίου "Η δικτατορία των Συνταγματαρχών & η αποκατάσταση της δημοκρατίας", Ίδρυμα της Βουλής των Ελλήνων, Αθήνα 2014, σελ. 243 (υποσημείωση 3: σελ. 255)  Εν συνεχεία, όμως, ήταν ένας από τους 59 πολιτικούς που βολιδοσκοπήθηκε από το δικτατορικό καθεστώς για τη συμμετοχή του σε κάποια κυβέρνηση ενώ συναντήθηκε με τον Γεώργιο Παπαδόπουλο, συνάντηση την οποία δημόσια επιδοκίμασε ο πατέρας του, Παυσανίας Κατσώτας.Καλλιβρετάκης Λεωνίδας, ο.π., σελ. 253Καλλιβρετάκης Λεωνίδας, ο.π., σελ. 247 (υποσημείωση 26: σελ. 259) Αντίθετα ο Ανδρέας Παπανδρέου αποδοκίμασε τις κινήσεις του Κατσώτα χαρακτηρίζοντάς τον προδότη.Καλλιβρετάκης Λεωνίδας, ο.π. σελ. 260 (υποσημείωση 30) Το 1971 υπέγραψε μαζί με άλλους πρώην βουλευτές δήλωση, με την οποία επιδοκίμαζαν το καθεστώς Παπαδόπουλου.Καλλιβρετάκης Λεωνίδας, ο.π., σελ. 249 (υποσημείωση 38: σελ. 261) Τελικά στις 31 Ιουλίου 1972 διορίστηκε υφυπουργός παρά τω πρωθυπουργώ στην δικτατορική κυβέρνηση Παπαδόπουλου.Κυβέρνηση Παπαδόπουλου, από την ιστοσελίδα της Γενικής Γραμματείας Κυβερνήσεως 

Ήταν παντρεμένος με την Έλσα Παπαδημητρίου σε πρώτο γάμο. Τον Οκτώβριο του 2012 τρεις ληστές εισήλθαν στο διαμέρισμά του δολοφονώντας τη δεύτερη σύζυγό του.Δολοφονία, από την ιστοσελίδα argolikeseidhseis.gr

 Παραπομπές 

Κατηγορία:Έλληνες υφυπουργοί παρά τω Πρωθυπουργώ
Κατηγορία:Έλληνες αξιωματικοί του Στρατού Ξηράς
Κατηγορία:Υπουργοί την περίοδο της στρατιωτικής δικτατορίας (1967-1974)
Κατηγορία:Βουλευτές εκλεγμένοι με την Ένωση Κέντρου